Йордан Стубел
Към планината

chitanka.info

Там, където слънце грее

в мир, покой и тишина,

в ранна пролет зеленее

нашта родна планина.

Там в зори звънят стадата

и шумят треви, листа,

там отеква низ полята

на овчари песента.

Във ливадите зелени

свети утринна роса,

светят жълти и червени

цветове и дървеса.

Там ще идем утре всички,

дето слънчевият свод

носи с веселите птички

радост, здраве и живот.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.